Risa Hontiveros

Si Ana Theresia "Risa" Navarro Hontiveros-Baraquel (; namundag kan Pebrero 24, 1966) sarong Pilipinong politiko, pamayo nin komunidad asin peryodista na naging representante kan Akbayan sa Kamara de Representantes kan Filipinas poon 2004 sagkod 2010. Nagin siyang nominado sa 2005 Nobel Prize para sa saiyang mga ambag sa katuninongan, diplomasya, asin diyalogo. Sa presente, siya nagseserbe bilang sarong Senador kan Filipinas matapos na manggana sa eleksyon 2016, sa ikasiyam na lugar, pangkagabsan. Dati man siyang nagdalagan pagkasenador kan 2010 asin 2013 bago magin matriyumpo kan 2016.

Siya an saro sa mga nanginginot na lider kan hiron nin demokratikong sosyalismo asin hiron nin katanosan kan LGBT sa Filipinas, asin sarong mayor na personalidad sa oposisyon laban sa mga kontrobersya kan nasyon sa gyera laban sa droga. An saiyang panlehislatibong adyenda nakatotok sa katalingkasan kan tawo, sibil na libertad kan kababaihan, mga LGBT, kaakian, mga tawong may kakundian, katutubong mga tawo, estudyante, obrero, parauma, asin senior citizen. Siya an gurang na tugang kan mga peryodista asin host sa telebisyon na si Ginggay asin Pia Hontiveros.

Karera politikal
Kamara de Representantes
Si Hontiveros inot na naglaog sa politika bilang ikatulong nominado kan Akbayan Party-list sa pagkagabsan na eleksyon kan 2004. Saro siya sa mga prominenteng personalidad kan oposisyon kan administrasyon ni Presidente Gloria Macapagal-Arroyo, nangurog na durante kan kasagsagi kan kontrobersyang Hello Garci kan 2005. Sa Pangkinaban na Aldaw nin Kababaihan kan 2006, siya naaresto asin dinara sa Kampo Caringal sa Syudad nin Quezo na mayo nin subpoena dawa na matuninong an ginibong tiripon huli kan nasabing pangkinaban na aktibidad. Si Hontiveros nangagin inot na nominado kan Akbayan sa Katangaan na Eleksyon 2007. Siya nagin sarong myembro kan Minoridad kan Kamara siring man kan mga minasunod na komite sa Ika-14ng Kongreso: Appropriations, Ethics and Privileges, Foreign Affairs, Good Government and Public Accountability, Health, Higher and Technical Education, Human Rights, Natural Resources, Peace, Reconciliation and Unity, People Participation, Rules, Trade and Industry, Women and Gender Equality.

Kabali sa mga nagin matriumpong papel nin lehislasyon na saiyang binilog asin ipinasar sa Kongreso iyo an Cheaper Medicines Law na nagpababa kan presyo kan mga mahahalagang bulong sa paagi nin pagtugot nin katampad na pag-angkat asin kompulsaryong paglisensya, asin anLey sa Pinalawig na Programa na Igwang mga Reporma sa Komprehensibong Repormang Agraryo o Comprehensive Agrarian Reform Program Extension with Reforms (CARPER) Law na minapalawig kan lumang CARP Law siring man kan pagtao nin sarong marahay na programa na angay sa mga pangangaipo kan mga parauma asin mga benepisyaryo kan repormang agraryo. Kabali pa man sa mga naginibohan nin Hontiveros iyo an Anti-Prostitution Bill na naghuhurot na hilingon an prostitusyon bilang sarong sintomas kan dai-masasarigan asin naaabusong estrukturang sosyal asin mga prostityut, an Gender Balance Bill na katuyohan na sigurohon an representasyon kan kababaihan sa gabos na estruktura nin panggogobyerno, asin an Students' Rights and Welfare (STRAW) Bill na katuyohan na itulod asin protehiran an mga katanosan kan mga estudyante sa gabos na lebel asin sa mga parehong pampubliko asin pamprebadong eskwelahan.

Pakatapos sa kongreso
Yaon sa irarom kan tiket kaidto ni dating Senador Benigno Aquino III, si Hontiveros nag-ikakagtulong (ika-13) lugar sa kagabsan sa karera pagkasenador – haros makaiba sa 12ng itoktok sa Nasyonal na eleksyon 201. Matapos an kadaogan sa eleksyon, siya nagin aktibo sa nagkapirang isyu dapit sa mga yaon sa gayad kan sosyodad asin kan mga abuso kan nakaaging administrasyon. Siya nagin sarong prominenteng personalidad kaiba an mga Senador na si Miriam Defensor Santiago asin Pia Cayetano sa mahiwas na kampanya para sa pagpasar kan Reproductive Health (RH) Law, na saiyang kapwa-pinagsurat kan siya yaon pa sa Kongreso.

Yaon sa irarom kan tiket na Team PNoy, si Hontiveros nagdalagan para sa sarong tukawan sa Senado kan Katanggan na eleksyon 2013. Alagad, siya nadaog liwat sa ikaduwang pagkakataon, kun sain siya nag-ikakagpitong (ika-17) pwesto. An saiyang nagin islogan sa kampanya iyo 'Paglalaban ka, aalagaan ka,' na ipinahiling an saiyang mga nagunong gikan sa pagkakapasar kan RH Law asin an padagos na paglapigot para pangkagabsan na pangangataman sa salud o universal health care, asin marahay na panggogobyerno o good governance. Matapos kaini, minidbid ni Hontiveros an obserbasyon ni Senator Osmena kan saiyang halong mensahe sa kampanya an tibaad nagin rason kan saiyan kadaogan.

Kan Desyembre 2014, si Hontiveros nagsumpa bilang saro sa mga katiwatiwala kan Philippine Health Insurance Corporation. Siya nagserbe bilang sarong katiwatiwala sagkod 2015.

Senado
Si Hontiveros nagdalagan liwat para Senator asin naggana sa Katanggan na eleksyon 2013 sa irarom kan Koalisyon ng Daang Matuwid ni Presidente Benigno Aquino III. Nakua niya an ikasiyam na lugar, asin iprinoklamar bilang sarong elehidong Senador kan Komisyon sa Eleksyon nin Filipinas, na nakatukaw nin en banc bilang National Board of Canvassers, kan Mayo 19, 2016. An saiyang plataporma iyo an aktibismo para sa pagkaparantay asin hustisya para sa gabos. An mga lehislasyon na saiyang tinotokan iyo an salud, katanosan kan kababaihan katanosan kan LGBT, katanosan kan kaakian, kapalibotan, katanosan kan mga parasira, katanosan kan mga parauma, reporma sa gobyerno, positibong aktibismo, asin katanosan kan mga estudyante.

Si Hontiveros nagin parte kan koalisyon kan mga kongresista asin senador na nagparar kan Senate Bill No. 935 o an SOGIE Equality Bill, na napabayaan sa KOngreso sa laog nin 16 taon. Kan Nobyembre 2016, si Hontiveros, kaiba an ginatos na mga progresibong grupo, nagprotesta kan madaling pagkalubong kan dating presidente Ferdinand Marcos sa Heroes' Cemetery.

Kan 2017, siya man na itinuga na tatawan prioridad an halawig na maternity leave asin laban sa deposit sa ospital, mantang ipinapadagos na maipasar an Anti-Discrimination Bill. Si Hontiveros nagin kagsurat kan Senate Bill No. 1345, o an Philippine Mental Health Bill, na naghuhurot na makagibo nin sarong ley sa mental na salud para sa Filipinas sa paagi kan pag-iba kan mga serbisyo sa pangangataman sa salud asin mga programa sa sisteman kan pampublikong salud kan nasyon asin masiguro an pagkakaigwa kaini sa gabos na mga ospital sa bilog na nasyon. An bill naisangat kan Pebrero 17, 2017, asin naipasar kan Senado kan May 2. An Philippine Mental Health Law inaprobaran kan Hunyo 2018 ni Presidente Rodrigo Duterte.

Kan Nobyembre 2018, si Hontiveros nakaresibe kan Equality Champion Award gikan sa Lagablab Network para sa saiyang pagtulod para sa mga ley nin pagkaparantay sa Senado asin para sa saiyang laban sa kontra sa diskriminasyo na nakabase sa SOGIE sa nasyon. Kan parehong bulan, si Hontiveros liwat na tinawan doon an pag-arabotan kan mga ilegal na obrerong Intsik sa Filipinas sarong "suntok sa soberenya asin ekonomiya". Si Hontiveros nag-apelar nin nagkapirang beses sa gobyerno na "pondohon an pag-sa normal kan panlulugos, abuso sekswal" sa tahaw kan mga patutsada asin tirada ni Presidente Duterte na minagibong mga bagay na sana an kababaihan asin mga LGBT. Kan Desyembre, si Hontiveros nagboto laban sa pagpalawig kan martial law sa Mindanao sa ikaduwang sunod na taon.

Hulyo 19, 2019, kan an Philippine National Police (PNP)–Criminal Investigation and Detection Group (CIDG) nagsangat nin kaso kontra ki Hontiveros asin iba pang mga myembro kan oposisyo para sa "sedisyon, cyber libel, libelo, estafa, pagkopkop sa sarong kriminal, asin pagbagat kan hustisya". Kan Pebrero 10, 2020, naklaro an gabos na mga kaso sa saiya.

Personal na buhay
An agom ni Hontiveros na si Francisco Baraquel Jr. nagadan kan Mayo 2005 matapos na magsapo nin atake sa puso huli kan hapo. Nagkaigwa sinda nin apat na aki. An saiyang pamangki na si Luis Hontiveros nagin sarong housemate sa regular na edisyon kan Pinoy Big Brother: Lucky 7.

Matapos magin sarong peryodista sa laog nin sampulong tao bago maglaog sa politika, si Hontiveros sarong resipyente kan Kapisanan ng Mga Broadkaster ng Pilipinas' Golden Dove Award para sa Best Female Newscaster. Huli kan saiyang trabaho sa urulay katuninongan kaiba an National Democratic Front, siya nakaresibe kan Ten Outstanding Young Men (TOYM) Award para sa Peace and Advocacy kan 2001, asin sarong nominasyon sa Nobel Peace Prize kan 2005.

Toltolan

 Mga panluwas na takod
 Official Facebook page
 Official Twitter account
 Official Volunteers for Risa Hontiveros website

Kategorya:Kababaihan
Kategorya:Senador kan Filipinas